Diari Oficial de la Generalitat Valenciana


Sumari del DOGV 8468, del 21-01-2019 (2019/428)

RESOLUCIÓ de 28 de desembre de 2018, de la Direcció General d'Universitat, Investigació i Ciència, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2018-2019, a les universitats públiques de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8468

Data del DOGV
:   21-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/428


Data del document
:   28-12-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de desembre de 2018, de la Direcció General d'Universitat, Investigació i Ciència, per la qual s'adjudiquen i deneguen les beques salari lligades a la renda per a la realització d'estudis universitaris en el curs acadèmic 2018-2019, a les universitats públiques de la Comunitat Valenciana. [2019/428]  
Per Ordre 22/2016, de 10 de juny, de la Conselleria d'Educació, Investigació, Cultura i Esport, s'estableixen les bases reguladores per a la concessió de les beques salari lligades a la renda en les universitats públiques de la Comunitat Valenciana (DOGV núm. 7805, de 14.06.2016).  
Mitjançant Resolució de 31 de juliol de 2018, de la Conselleria d'Educació Investigació, Cultura i Esport, es convoquen les beques salari lligades a la renda per a la realització d'estudis universitaris durant el curs acadèmic 2018-2019, a les universitats públiques de la Comunitat Valenciana.  
De conformitat amb el que estableix l'apartat segon i tercer de la Resolució de 31 de juliol de 2018, la subvenció que es concedeix a través d'aquesta resolució té caràcter pluriennal, en estar condicionada a la Resolució de 6 d'agost de 2018, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2018-2019, per a estudiants que cursen estudis postobligatoris, en la part referent a la beca de quantia fixa.  
Per a l'alumnat beneficiari de la beca de quantia fixa lligada a la renda convocada mitjançant la Resolució de 6 d'agost de 2018, abans esmentada que, al seu torn, resulte beneficiari de la beca salari lligada a la renda, l'import de l'ajuda serà una quantia que complete la beca de quantia fixa lligada a la renda del Ministeri, fins a aconseguir la quantia màxima de 6.000 euros, tal com preveu la resolució de convocatòria de 31 de juliol de 2018. Publicada la resolució de concessió de les beques convocades mitjançant la Resolució de 6 d'agost de la Secretària d'Estat d'Educació, Formació Professional i Universitats, i per resolució de la directora general d'Universitat, Investigació i Ciència, l'esmentat import serà determinat per a cadascun dels alumnes que resulten beneficiaris.  
De conformitat amb el que preveu l'apartat seté punt 1 de la resolució de convocatòria, aquestes beques es concediran en règim de concurrència competitiva. En cas que l'import de les beques proposades per a concessió supere l'import global màxim previst en la convocatòria, les beques s'adjudicaran, en primer lloc, a l'alumnat de tercer curs, si hi ha crèdit suficient s'adjudicaran, en segon lloc, a l'alumnat de segon curs al qual fa referència l'article 2n, punt 2, de l'Ordre 22/2016, de 10 de juny, sempre que haja resultat beneficiari d'aquesta beca en convocatòries anteriors. Si hi ha crèdit sobrant, es passarà a adjudicar les beques a l'alumnat que inicie estudis universitaris, al qual fa referència l'article 2n, punt 1, de l'esmentada Ordre 22/2016.  
  
Així mateix, l'apartat seté punt 2 disposa que les beques es concediran en ordre descendent, d'acord amb la nota mitjana obtinguda per l'alumnat proposat per a concessió, en el curs acadèmic anterior o últim realitzat. En aquest supòsit, les beques s'adjudicaran fins que s'esgote l'import global màxim previst en la resolució de convocatòria; queda exclòs de la beca, l'alumnat la nota mitjana del qual siga inferior a la de l'alumne o alumnes on s'esgote l'import global màxim.  
  
En data 28 de desembre de 2018 es reuneix la comissió de selecció establida en l'article 20 de l'Ordre 22/2016 i de conformitat amb el que disposa l'article 21 de l'esmentada ordre, estudia i comprova les sol·licituds i estén acta en la qual es concreta el resultat de la valoració efectuada.  
La Subdirecció General d'Universitat, Investigació i Ciència, com a òrgan instructor del procediment, eleva la proposta de resolució a la directora general d'Universitat, Investigació i Ciència per a la seua signatura, per la qual cosa, per delegació del conseller d'Educació, Investigació, Cultura i Esport, establert en l'article 22 de l'Ordre 22/2016, i en l'apartat desset de la Resolució de 31 juliol de 2018, anteriorment esmentats, resolc:  
Primer  
Concedir per un import total de 36.034.938,00 €, sense superar l'import global màxim d'17.689.347 € (onze milions d'euros), previstos per a l'exercici pressupostari 2018, la beca salari lligada a la renda a l'alumnat que compleix els requisits establits en la Resolució de 31 de juliol de 2018, de la Conselleria d'Educació, Investigació, Cultura i Esport, per la qual es convoquen les beques salari lligades a la renda per a la realització d'estudis universitaris durant el curs acadèmic 2018-2019 en les universitats públiques de la Comunitat Valenciana, ordenats per nota mitjana i que figuren en els següents annexos:  
  
1- Annex I-A: Alumnat de tercer curs  
2- Annex I-B: Alumnat de segon curs  
3- Annex I-C: Alumnat que ha iniciat els seus estudis en el curs acadèmic 2018-2019   
  
Segon   
Lliurar a cada universitat pública de la Comunitat Valenciana l'import de la beca de l'alumnat que figura en els annexos I-A, I-B i I-C en les quanties següents:  
Tercer  
Denegar la beca salari lligada a la renda als sol·licitants que figuren en l'annex II d'aquesta resolució, per no complir algun o alguns dels requisits establits en la Resolució de 31 de juliol de 2018, de la Conselleria d'Educació, Investigació, Cultura i Esport, per la qual es convoquen les beques salari lligades a la renda per a la realització d'estudis universitaris durant el curs acadèmic 2018-2019 en les universitats públiques de la Comunitat Valenciana, indicant-hi el motiu de la seua denegació.  
  
Quart  
Aquesta subvenció té caràcter pluriennal, es finança amb càrrec a la línia de subvenció S1313000 €Beques alumnat ensenyaments universitaris i estudis superiors- del pressupost de la Generalitat 2018, dotada amb un import global de 61.987.510 € (trenta milions d'euros), i es destina per a la concessió d'aquestes beques, un total de 98.806.032 € (catorze milions d'euros), distribuïts en les anualitats 2018 i 2019, sent la distribució per anualitats la següent:   
Per a l'exercici pressupostari 2018: 11.825.647 € (onze milions d'euros) per a sufragar l'import de les beques concedides a l'alumnat que figura en els annexos I-A, I-B i I-C d'aquesta resolució, l'import total de la qual apuja a 41.758.259,00 €.  
Per a l'exercici pressupostari 2019: 3.000.000 € (tres milions d'euros) per a sufragar l'import de les beques que es concedisquen a l'alumnat, la quantia de les quals s'establirà mitjançant resolució, d'acord amb el que disposa el resolc díhuit b) de la convocatòria, una vegada es publique la resolució de concessió de les beques convocades per Resolució de 6 d'agost de 2018, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs 2018-2019, per a estudiants que cursen estudis postobligatoris.  
Aquest últim import queda condicionat a l'existència de consignació pressupostària suficient i adequada en l'exercici 2019.  
  
Cinqué  
La relació de sol·licituds de beca estimades i desestimades es publicarà en la pàgina web de la Conselleria d'Educació, Investigació, Cultura i Esport, que s'indica a continuació:  
http://www.ceice.gva.es/web/universidad/ayudas-y-becas  
  
Sisé  
Ordenar la publicació de les relacions de sol·licitants als quals es concedeix o denega la subvenció en el Diari Oficial de la Generalitat Valenciana.  
  
Seté  
Aquesta resolució produirà efectes des del moment de la seua signatura.  
Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant el conseller d'Educació, Investigació, Cultura i Esport, en el termini d'un mes a comptar a partir de l'endemà de ser publicada en el Diari Oficial de la Generalitat Valenciana, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar a partir de l'endemà de ser publicada en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
   
València, 28 de desembre de 2018.- La directora general d'Universitat, Investigació i Ciència: Josefina Bueno Alonso.